b"\n_START_ARTICLE_\nRatpenat cuallarg de Fran\xc3\xa7ois Moutou\n_START_SECTION_\nDimensions\n_START_PARAGRAPH_\n\xc3\x89s un ratpenat de petites dimensions, amb una llargada total de 89\xe2\x80\x9397 mm, els avantbra\xc3\xa7os de 38\xe2\x80\x9342 mm, la cua de 38\xe2\x80\x9345 mm, els peus de 5\xe2\x80\x936,5 mm, les orelles de 15\xe2\x80\x9318 mm i un pes de fins a 7,2\xc2\xa0g.\n_START_SECTION_\nAspecte\n_START_PARAGRAPH_\nEl pelatge \xc3\xa9s curt i esp\xc3\xa8s. Les parts dorsals s\xc3\xb3n de color marr\xc3\xb3 fosc, mentre que les ventrals s\xc3\xb3n m\xc3\xa9s curtes. Les membranes s\xc3\xb3n negres-marronoses i no mostren cap variaci\xc3\xb3 particular de color. Les orelles s\xc3\xb3n triangulars i estan unides a la base per una prima membrana cut\xc3\xa0nia. El nas \xc3\xa9s prim i lleugerament enfonsat a la part central. Els llavis no estan coberts de plecs cutanis. La cua \xc3\xa9s llarga i robusta i s'est\xc3\xa9n m\xc3\xa9s de la meitat m\xc3\xa9s enll\xc3\xa0 de l'uropatagi. Els mascles tenen un sac glandular gros a la part inferior del coll.\n_START_SECTION_\nComportament\n_START_PARAGRAPH_\nEs refugia a l'interior de coves o en construccions humanes.\n_START_SECTION_\nAlimentaci\xc3\xb3\n_START_PARAGRAPH_\nS'alimenta d'insectes.\n_START_SECTION_\nDistribuci\xc3\xb3 i h\xc3\xa0bitat\n_START_PARAGRAPH_\nAquesta esp\xc3\xa8cie \xc3\xa9s coneguda nom\xc3\xa9s a l'illa de Reuni\xc3\xb3, a l'oce\xc3\xa0 \xc3\x8dndic. Alguns individus capturats a Eti\xc3\xb2pia podrien pert\xc3\xa0nyer a aquesta esp\xc3\xa8cie, tot i que probablement haurien estat transportats involunt\xc3\xa0riament al continent afric\xc3\xa0._NEWLINE_Viu en cada tipus d'h\xc3\xa0bitat de l'illa fins a 2.000 metres d'altitud.\n_START_SECTION_\nEstat de conservaci\xc3\xb3\n_START_PARAGRAPH_\nCom que fou descoberta fa poc temps, l'estat de conservaci\xc3\xb3 d'aquesta esp\xc3\xa8cie encara no ha estat avaluat."